钦定古今图书集成/明伦汇编/交谊典/第057卷 > 《洪景卢以郡酿饮客于野处园赋诗见寄次韵》
## 钦定古今图书集成/明伦汇编/交谊典/第057卷 > 《洪景卢以郡酿饮客于野处园赋诗见寄次韵》

前人

老景厌吏事，归心绕丘园。日月忽有夏，炎烝变春温。
芝堂熟新酿，谁共论文尊。缅怀蓬山旧，情好素所敦。
殷勤十从事，往扫东坡轩。深杯滑琉璃，不比田家盆。
醉吟到高处，舞月成清欢。我独坐空斋，静对忘忧萱。
萱多忧未忘，香清思犹昏。怀君不成寐，两处一声猿。